ประกาศคณะกรรมการป้องกันและปราบปรามการทุจริตแห่งชาติ

เรื่อง การกําหนดหลักเกณฑ์และเงื่อนไขการบริหารวงเงินงบประมาณ

สําหรับการเลื่อนเงินเดือนข้าราชการสํานักงาน ป.ป.ช.

(ฉบับที่ 4)

พ.ศ. 2560

----------------------------------

          โดยที่เป็นการสมควรแก้ไขเพิ่มเติมประกาศคณะกรรมการป้องกันและปราบปรามการทุจริตแห่งชาติ เรื่อง การกําหนดหลักเกณฑ์และเงื่อนไขการบริหารวงเงินงบประมาณสําหรับการเลื่อนเงินเดือนข้าราชการสํานักงาน ป.ป.ช. 

          อาศัยอํานาจตามความในมาตรา 5 และมาตรา 107 (2) แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 ประธานกรรมการป้องกันและปราบปรามการทุจริตแห่งชาติโดยความเห็นชอบของคณะกรรมการป้องกันและปราบปรามการทุจริตแห่งชาติ จึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศคณะกรรมการป้องกันและปราบปรามการทุจริตแห่งชาติ เรื่อง การกําหนดหลักเกณฑ์และเงื่อนไขการบริหารวงเงินงบประมาณสําหรับการเลื่อนเงินเดือนข้าราชการสํานักงาน ป.ป.ช. (ฉบับที่ 4) พ.ศ. 2560”


ข้อ ๒ ประกาศนี้ให้มีผลใช้บังคับตั้งแต่วันที่ 14 มกราคม พ.ศ. 2560 เป็นต้นไป


ข้อ ๓ ให้ยกเลิกความใน (ค) ของข้อ 3 แห่งประกาศคณะกรรมการป้องกันและปราบปรามการทุจริตแห่งชาติ เรื่อง การกําหนดหลักเกณฑ์และเงื่อนไขการบริหารวงเงินงบประมาณสําหรับการเลื่อนเงินเดือนข้าราชการสํานักงาน ป.ป.ช. พ.ศ. 2555 ซึ่งแก้ไขเพิ่มเติมโดยประกาศคณะกรรมการป้องกันและปราบปรามการทุจริตแห่งชาติ เรื่อง การกําหนดหลักเกณฑ์และเงื่อนไขการบริหารวงเงินงบประมาณสําหรับการเลื่อนเงินเดือนข้าราชการสํานักงาน ป.ป.ช. (ฉบับที่ 2) พ.ศ. 2558 และให้ใช้ความต่อไปนี้แทน

          "(ค) กลุ่มที่ 3 เลขาธิการคณะกรรมการ ป.ป.ช. บริหารวงเงินสําหรับตําแหน่งผู้ช่วยเลขาธิการคณะกรรมการ ป.ป.ช. และผู้ช่วยเลขาธิการคณะกรรมการ ป.ป.ช. ภาค" 


ข้อ ๔ ให้ยกเลิกความใน (จ) ของข้อ แห่งประกาศคณะกรรมการป้องกันและปราบปรามการทุจริตแห่งชาติ เรื่อง การกําหนดหลักเกณฑ์และเงื่อนไขการบริหารวงเงินงบประมาณสําหรับการเลื่อนเงินเดือนข้าราชการสํานักงาน ป.ป.ช. พ.ศ. 2555 ซึ่งแก้ไขเพิ่มเติมโดยประกาศคณะกรรมการป้องกันและปราบปรามการทุจริตแห่งชาติ เรื่อง การกําหนดหลักเกณฑ์และเงื่อนไขการบริหารวงเงินงบประมาณสําหรับการเลื่อนเงินเดือนข้าราชการสํานักงาน ป.ป.ช. (ฉบับที่ 3) พ.ศ. 2558 และให้ใช้ความต่อไปนี้แทน 

          “(จ) กลุ่มที่ 5 เลขาธิการคณะกรรมการ ป.ป.ช. หรือผู้ที่ได้รับมอบหมายจากเลขาธิการคณะกรรมการ ป.ป.ช. บริหารวงเงินสําหรับตําแหน่งข้าราชการในสาขากระบวนการยุติธรรม ตําแหน่งประเภทวิชาการยุติธรรม และสาขาตําแหน่งทั่วไป ตําแหน่งประเภทวิชาการ ระดับปฏิบัติการ ระดับชํานาญการ ระดับชํานาญการพิเศษ ระดับเชี่ยวชาญ และในสาขาตําแหน่งทั่วไปตําแหน่งประเภททั่วไป ระดับปฏิบัติงาน ระดับชํานาญงาน ระดับอาวุโส ในสํานัก สถาบัน ศูนย์สํานักงาน ป.ป.ช. ภาค หรือสํานักงาน ป.ป.ช. ประจําจังหวัด นั้น”


ข้อ ๕ ให้ยกเลิกความในข้อ 5 แห่งประกาศคณะกรรมการป้องกันและปราบปรามการทุจริตแห่งชาติ เรื่อง การกําหนดหลักเกณฑ์และเงื่อนไขการบริหารวงเงินงบประมาณสําหรับการเลื่อนเงินเดือนข้าราชการสํานักงาน ป.ป.ช. พ.ศ. 2555 ซึ่งแก้ไขเพิ่มเติมโดยประกาศคณะกรรมการป้องกันและปราบปรามการทุจริตแห่งชาติ เรื่อง การกําหนดหลักเกณฑ์และเงื่อนไขการบริหารวงเงินงบประมาณสําหรับการเลื่อนเงินเดือนข้าราชการสํานักงาน ป.ป.ช. (ฉบับที่ 3) พ.ศ. 2558 และให้ใช้ความต่อไปนี้แทน

          “ข้อ 5 ในกรณีที่สํานักงาน ป.ป.ช. ยังไม่สามารถดําเนินการคัดเลือกข้าราชการให้เป็นข้าราชการในสาขากระบวนการยุติธรรม ตําแหน่งประเภทวิชาการยุติธรรม แยกจากข้าราชการในสาขาตําแหน่งทั่วไป ระดับปฏิบัติการ ระดับชํานาญการ ระดับชํานาญการพิเศษ ระดับเชี่ยวชาญตามข้อ 3 (จ) ได้ ให้เลขาธิการคณะกรรมการ ป.ป.ช. หรือผู้ที่ได้รับมอบหมายจากเลขาธิการคณะกรรมการ ป.ป.ช. บริหารวงเงินสําหรับตําแหน่งข้าราชการในสํานัก สถาบัน ศูนย์ สํานักงาน ป.ป.ช. ภาค หรือสํานักงาน ป.ป.ช. ประจําจังหวัด ตามหลักเกณฑ์ที่ได้กําหนดไว้ในหนังสือสํานักงาน ก.พ. ตามข้อ 4”


ข้อ ๖ การอันใดซึ่งได้ดําเนินการไปแล้วตามประกาศคณะกรรมการป้องกันและปราบปรามการทุจริตแห่งชาติ เรื่อง การกําหนดหลักเกณฑ์และเงื่อนไขการบริหารวงเงินงบประมาณสําหรับการเลื่อนเงินเดือนข้าราชการสํานักงาน ป.ป.ช. สําหรับตําแหน่งผู้ช่วยเลขาธิการคณะกรรมการ ป.ป.ช. (ด้านการตรวจราชการ) ที่ยังไม่แล้วเสร็จให้ดําเนินการต่อไปจนกว่าจะแล้วเสร็จ และให้มีผลใช้บังคับได้โดยให้ถือเป็นการดําเนินการสําหรับตําแหน่งผู้ช่วยเลขาธิการคณะกรรมการ ป.ป.ช. ภาคเว้นแต่คณะกรรมการ ป.ป.ช. จะกําหนดเป็นอย่างอื่น 


ผู้มีอํานาจลงนาม - ประกาศ ณ วันที่ 30 มกราคม พ.ศ. 2560

 

พลตํารวจเอก วัชรพล ประสารราชกิจ

ประธานกรรมการป้องกันและปราบปรามการทุจริตแห่งชาติ